b'\n_START_ARTICLE_\nAnette Borchorst\n_START_SECTION_\nUddannelse\n_START_PARAGRAPH_\nAnette Borchorst blev i 1979 kandidat i samfundsfag fra Aarhus Universitet. I 1984 opn\xc3\xa5ede hun en ph.d.-grad fra Det Samfundsvidenskabelige Fakultet ved Aalborg Universitetscenter.\n_START_SECTION_\nKarriere\n_START_PARAGRAPH_\nAnette Borchorst har v\xc3\xa6ret professor ved Aalborg Universitet siden 2008 og har v\xc3\xa6ret institutleder ved Institut for Statskundskab ved Aalborg Universitet siden 2016. Anette Borchorst specialiserer sig inden for k\xc3\xb8n, magt og politik i Danmark og Norden samt ligestillings- og velf\xc3\xa6rdspolitik i Danmark og Norden._NEWLINE_Anette Borchorst har v\xc3\xa6ret forskningsleder p\xc3\xa5 en r\xc3\xa6kke forskningsprojekter. Heriblandt for projekt Kvindernes Grundlov, K\xc3\xb8n, demokrati og velf\xc3\xa6rd 1915-2015 samt for forskningsprogrammet GRIP fra 2014, som blev finansieret af VELUX fonden._NEWLINE_Anette Borchorst har desuden v\xc3\xa6ret medlem af Statsministeriets Ligestillingsr\xc3\xa5d fra 1988-94 samt v\xc3\xa6ret formand for r\xc3\xa5det Ligestilling i forskning ved Forskningsministeriet fra 1997-98.'